**ZELENO SVJETLO ZA…**

**U sklopu svog donacijskog programa Zeleno svjetlo za…**

**OTP banka d.d. raspisuje**

**JAVNI NATJEČAJ ZA DODJELU DONACIJA U 2016. GODINI**

|  |
| --- |
| **I. UVJETI NATJEČJA**  Pravo sudjelovanja na natječaju za dodjelu donacija OTP banke d.d. imaju registrirane udruge, klubovi i ustanove sa sjedištem u Republici Hrvatskoj.  Prijave pojedinaca, trgovačkih društava, jedinica lokalne i područne (regionalne) samouprave ili tijela državne uprave neće biti uzete u razmatranje.  Prijavljeni projekti moraju se odnositi na aktivnosti koje se provode u 2016. godini.  U natječaju ne mogu sudjelovati subjekti kod kojih su zaposlenici OTP banke osnivači, članovi upravljačkih i radnih tijela ili počasni članovi.  **II. GLAVNI KRITERIJI ZA DODJELU DONACIJA PO KATEGORIJAMA** |
| **1.   Mladi, obrazovanje i znanost** |
| Izvrsnost – natprosječan uspjeh u školi/na fakultetu, osvojene nagrade, objavljeni radovi |
| Inovativnost – projekti koji na inovativan način pomažu razvoju djece i mladih te razvoju znanosti |
| **2.   Očuvanje kulturne, povijesne i tradicijske baštine te očuvanje okoliša** |
| Originalnost i kvaliteta projekta |
| Doprinos očuvanju kulturne, povijesne i tradicijske baštine kraja kao i brizi za okoliš |
| **3.   Humanitarni projekti (zdravstvo, socijalna skrb, ljudska prava)** |
| Značenje projekta za pomoć određenoj skupini u društvu |
| Podizanje razine svijesti šire javnosti o poteškoćama s kojima se susreću tražitelji sredstava |
| **4.   Sport** |
| Rezultati primjereni veličini i mogućnostima kluba/pojedinca; osvojene nagrade |
| Doprinos promicanju kulture sporta i zdravog življenja među djecom i mladima  **Dodatni kriteriji:**  Opći doprinos društvu i lokalnoj zajednici.  Održivo upravljanje financijama.  Kreativnost i ozbiljnost dostavljenih planova.  Dosadašnja uspješnost projekata. |

**III. PRAVILA NATJEČAJA**

Svi zainteresirani imaju pravo natjecati se samo s jednim projektom.

Odobrena donacijska sredstva za pojedini prijavljeni projekt mogu iznositi najviše 30.000 kuna.

Pojedinačne iznose donacija odredit će Povjerenstvo ovisno o kvaliteti pristiglih prijava.

Prijave izvan roka i bez tražene dokumentacije neće se razmatrati.

Podnositelje molbi koji su stekli pravo na donaciju OTP banka d.d. pozvat će na potpisivanje ugovora o donaciji te rezultate natječaja objaviti na svojoj web stranici i u medijima.

**IV. ZAVRŠNE ODREDBE**

Molbe se dostavljaju isključivo na prijavnici za natječaj, koja je sastavni dio ovog natječaja. Obrazac prijavnice objavljen je na web stranici OTP banke d.d. [www.otpbanka.hr](http://www.otpbanka.hr)

Prijave za dodjelu donacije dostavljaju se preporučenom poštom na adresu OTP banka d.d., Domovinskog rata 3, 23000 Zadar, s naznakom „Za javni natječaj za dodjelu donacija OTP banke d.d. u 2016. godini“ ili se predaju osobno na istoj adresi u Službu protokola.

Natječaj je otvoren do 14. ožujka 2016. godine.